[bookmark: _Hlk75953218][bookmark: _Ref399155848][bookmark: _Toc350413992]5. pielikums
Konkursa „Instrumentu un celtniecības aprīkojuma noma”
(iepirkuma identifikācijas Nr. SIA RNP 2024/72)
nolikumam
Projekts

LĪGUMS Nr. _____
par instrumentu nomu

Rīgā								Līguma datumu skatīt parakstu zonā
SIA “Rīgas namu pārvaldnieks”, reģistrācijas Nr. 40103362321 (turpmāk – Nomnieks), kuru saskaņā ar _____________________ un _____________________lēmumu (protokols _____________________) pārstāv tās _____________________ _____________________, no vienas puses, un
___ ”_________”, reģistrācijas Nr. _________ (turpmāk – Iznomātājs)[footnoteRef:1], kuru saskaņā ar _________________________________ pārstāv ___________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti kā Puses, bet katrs atsevišķi kā Puse,
pamatojoties uz atklāta konkursa “Instrumentu un celtniecības aprīkojuma noma”, identifikācijas Nr. SIA RNP 2024/72 (turpmāk – Konkurss) rezultātu iepirkuma priekšmeta 1. daļa, noslēdz šādu līgumu (turpmāk – Līgums):
Līguma priekšmets
[bookmark: _Ref367861372]Nomnieks pasūta, bet Iznomātājs nodod Nomniekam instrumentus nomas lietošanā par maksu (turpmāk – Pakalpojums) saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Tehniskais - Finanšu piedāvājums” (turpmāk – Tehniskais - Finanšu piedāvājums) un spēkā esošiem normatīvajiem aktiem, kas attiecas uz Pakalpojuma izpildi, ievērojot Nomnieka norādījumus.
4.1. Ar kvalitatīvu, Līguma prasībām atbilstošu Pakalpojumu Līguma izpratnē saprotams Pakalpojums, kas atbilst Līguma noteikumiem, Tehniskā specifikācijas un spēkā esošajos normatīvajos aktos noteiktajām prasībām attiecībā uz Pakalpojuma izpildes kvalitāti un Iznomātāja piedāvājumam Konkursā.
4.2. Pakalpojums ir sniedzams Rīgas pilsētas administratīvajā teritorijā.
4.3. Nomnieks ir tiesīgs arī nomāt instrumentus, kas nav iekļauti Tehniskajā – Finanšu piedāvājumā, atbilstoši Tehniskās specifikācijas 7. punktā noteiktajam, ja šāda pakalpojuma izmaksas nepārsniedz 20 % (divdesmit procentus) no paredzamās Līguma cenas bez pievienotās vērtības nodokļa (turpmāk – PVN). Šādus instrumentus Iznomātājs Nomniekam iznomā pēc cenām, ko Iznomātājs noteicis viņa klientiem.
2. Līguma un Pakalpojuma cena
2.1. Paredzamā Līguma cena bez PVN ir līdz 15 000,00 EUR (piecpadsmit tūkstošiem eiro) (turpmāk – Līguma cena).
2.2. Nomniekam nav pienākums izlietot visu Līguma cenu.
2.3. Pakalpojuma cenas (turpmāk – Nomas maksa) tiek noteiktas Tehniskajā - Finanšu piedāvājumā atbilstoši Iznomātāja iesniegtajam piedāvājumam Konkursā.
2.4. Nomas maksā ietilpst visi Iznomātāja izdevumi, kas saistīti ar Pakalpojuma izpildi, tai skaitā aprīkojuma, administratīvās, sakaru un citas izmaksas, Līguma izpildē iesaistīto darbinieku atalgojums, visi spēkā esošie valsts un pašvaldību noteiktie nodokļi un nodevas, kas attiecas uz Pakalpojumu (izņemot PVN), kā arī citi nepieciešamie izdevumi.
2.5. Finanšu piedāvājumā norādītās Pakalpojuma (Nomas maksas) cenas var tikt pārskatītas, nepalielinot Līguma 2.1. punktā norādīto Līguma cenu, pamatojoties uz inflācijas/deflācijas objektīvi radīto cenu kāpumu vai kritumu nozarē, kā arī ja cenu pārskatīšana ir nepieciešama tādu iemeslu dēļ, kurus Iznomātājs nevarēja paredzēt, piemērām: nodokļu un/vai nodevu paaugstināšana; būtiskais patēriņa cenu indeksa pieaugums, minimālās darba samaksas apmēra paaugstināšana, Finanšu piedāvājumā norādītās Pakalpojuma cenas izmaiņas tirgū u.c. Minētajiem apstākļiem un cenu izmaiņu apmēram jābūt pierādītiem ar attiecīgajiem normatīvajiem aktiem un/vai Centrālās statistikas pārvaldes datiem. Finanšu piedāvājumā norādīto konkrēto Pakalpojuma pozīciju cenu izmaiņu apmērs ir jāpamato dokumentāli, piemēram, ar pamatotu informāciju un aprēķiniem, kas apstiprina jaunas cenas izmaksu apmēru. Pakalpojuma cenas pārskatīšana ir iespējama tādā gadījumā, ja Līguma darbība ilgst vairāk par 12 (divpadsmit) mēnešiem no Līguma spēkā stāšanās dienas. Finanšu piedāvājumā norādītās Pakalpojuma cenas pārskatīšana ir pieļaujama, ja cenas izmaiņas kopumā visā Līguma darbības periodā nepārsniedz 15 % (piecpadsmit procentus) no sākotnējās Pakalpojuma cenas bez PVN. Pakalpojuma cena atbilstoši šajā Līguma punktā noteiktajai kārtībai, var tikt pārskaitīta ne biežāk kā 1 (vienu) reizi 12 (divpadsmit) mēnešos, ja par to rakstiskā veidā kāda no Pusēm ir pieprasījusi otrai Pusei. Par izmaiņām Pakalpojuma cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša 1. (pirmo) datumu.
3. Nomas maksas samaksas kārtība
3.1. Nomnieks veic Nomas maksas samaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu 20 (divdesmit) kalendāro dienu laikā pēc Nomnieka šādu dokumentu saņemšanas no Iznomātāja:
3.1.1. Iznomātāja izrakstīts un Nomnieka saskaņots rēķins par iepriekšējā mēnesī sniegto Pakalpojumu;
3.1.2. Instrumentu nodošanas – pieņemšanas aktu kopsavilkums (turpmāk –Kopsavilkums) par visiem iepriekšējā mēnesī iznomātajiem instrumentiem.
3.2. Iznomātājs rēķinos papildus citiem obligātajiem rekvizītiem norāda Nomnieka piešķirto Līguma numuru sniegtā Pakalpojuma aprakstu, nomas periodu, nomas maksu bez PVN, PVN, kopējo maksājamo nomas maksas summu ar PVN.
3.3. Iznomātājs Kopsavilkumā iekļauj šādu informāciju:
3.3.1. instrumentu nodošanas – pieņemšanas aktu datumus un numurus;
3.3.2. ar katru nodošanas – pieņemšanas aktu nomas lietošanā nodoto instrumentu nosaukumus un vienību skaitu;
3.3.3. katra iznomātā instrumenta nomas periodu un nomas maksu bez PVN.
3.4. Iznomātājs, izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
3.5. Iznomātājs iesniedz Līguma 3.1.1. un 3.1.2. apakšpunktā minētos dokumentus Nomniekam saskaņošanai Līguma 11.1.2. apakšpunktā noteiktajā kārtībā līdz katra mēneša 10. (desmitajam) datumam. Iznomātājs rēķinus iesniedz elektroniski Līguma 11.1.2. apakšpunktā noteiktajā kārtībā. Elektroniski sagatavoti un iesniegti rēķini ir derīgi bez paraksta un Nomnieks piekrīt šādam nosacījumam.
3.6. Ja rēķinā un/vai Kopsavilkumā nav norādīta visa Līguma 3.2., 3.3. punktā minētā informācija, Nomnieks atsaka rēķina un/vai Kopsavilkuma saskaņošanu un informē Iznomātāju par konstatētajām neatbilstībām Līguma 11.1.2. apakšpunktā noteiktajā kārtībā.
3.7. Iznomātājs 3 (trīs) darba dienu laikā pēc Līguma 3.6. punktā minētās informācijas saņemšanas no Nomnieka sagatavo Līgumam atbilstošu rēķinu un/vai Kopsavilkumu un atkārtoti iesniedz to Nomniekam Līguma 11.1.2. apakšpunktā noteiktajā kārtībā.
3.8. Nomnieks neveic norēķinu ar Iznomātāju līdz brīdim, kamēr Iznomātājs Nomniekam neiesniedz Līgumam atbilstošu rēķinu un Kopsavilkumu.
3.9. Par apmaksas dienu tiek uzskatīta diena, kad Nomnieks veicis bankas pārskaitījumu uz Iznomātāja Līgumā norādīto bankas norēķina kontu.
3.10. Katra Puse sedz savus izdevumus par bankas pakalpojumiem, kas saistīti ar naudas pārskaitījumu.
4. Pakalpojuma izpilde un pieņemšana
4.1. [bookmark: _Toc413762374][bookmark: _Toc413763036][bookmark: _Toc414019695][bookmark: _Toc336440070][bookmark: _Ref336248080]Pakalpojums tiek sniegts, ievērojot Tehniskās specifikācijas noteiktās prasības.
4.2. Nomnieks pasūta Pakalpojumu pēc faktiskās nepieciešamības, iesniedzot Iznomātājam pieteikumu par instrumentu izsniegšanu/nodošanu nomas lietošanā (turpmāk – Pieteikums). Nomnieks iesniedz Pieteikumu Iznomātājam Līguma 11.1.2. apakšpunktā noteiktajā kārtībā jeb nosūtot to uz Līguma 11.2.2. apakšpunktā norādītās Iznomātāja pilnvarotās personas e-pasta adresi vai, nepieciešamības gadījumā, pasūtot instrumentus telefoniski, piezvanot uz Līguma 11.2.2. apakšpunktā norādīto Iznomātāja pilnvarotās personas tālruņa numuru vai uz kādu no Līguma 4.6. punktā apakšpunktos norādītajiem tālruņa numuriem. Nomnieks ir tiesīgs pasūtīt Pakalpojumu arī klātienē kādā no Līguma 4.6. punktā norādītajiem Iznomātāja instrumentu izsniegšanas vietām.
4.3. Pieteikumu Nomnieka vārdā iesniedz Līguma 11.2.1. apakšpunktā norādītā Nomnieka pilnvarotā persona vai kāds no Līguma 11.3. punktā apakšpunktos norādītajiem Nomnieka pārstāvjiem.
4.4. Pieteikumā norāda:
4.4.1. iznomājamo instrumentu nosaukumu un raksturojumu atbilstoši Tehniskajam - Finanšu piedāvājumam;
4.4.2. iznomājamo instrumentu skaitu;
4.4.3. instrumentu izsniegšanas vietu;
4.4.4. Nomnieka kontaktpersonas amatu, vārdu, uzvārdu un tālruņa numuru, kura pieņems instrumentus nomas lietošanā un nodos tos Iznomātājam pēc lietošanas, kā arī parakstīs ar instrumentu pieņemšanu un nodošanu saistītos nodošanas - pieņemšanas aktus.
4.5. [bookmark: _Toc413762380][bookmark: _Toc413763042][bookmark: _Toc414019701][bookmark: _Hlk64366802]Iznomātājs nodrošina Pakalpojuma izpildi jeb ar konkrēto Pieteikumu pasūtīto instrumentu izsniegšanu/nodošanu Nomniekam nomas lietošanā 1 (vienas) darba dienas laikā pēc Iznomātāja attiecīgā Pieteikuma saņemšanas no Nomnieka, kas iesniegts Līguma 4.2. punktā noteiktajā kārtībā.
4.6. Iznomātājs nodrošina instrumentu izsniegšanu/nodošanu nomas lietošanā šādās instrumentu izsniegšanas vietās:
4.6.1. _____________________________________(adrese), tālr. Nr. _____________;
4.6.2. _____________________________________(adrese), tālr. Nr. _____________;
4.6.3. _____________________________________(adrese), tālr. Nr. _____________.
4.7. Iznomātājs nodrošina Pakalpojuma sniegšanu darba dienās (pirmdienās – piektdienās), no plkst. 8.30 līdz 17.00.
4.8. Par instrumentu pieņemšanu nomas lietošanā un to atdošanu Iznomātājam pēc lietošanas tiek sagatavoti un abpusēji parakstīti instrumentu nodošanas – pieņemšanas akti.
4.9. [bookmark: _Toc413762384][bookmark: _Toc413763046][bookmark: _Toc414019705]Iznomātājs nodrošina nekvalitatīvu instrumentu nomaiņu pret kvalitatīvajiem ne vēlāk kā 1 (vienas) darba dienas laikā pēc pieprasījuma par instrumentu nomaiņu saņemšanas no Nomnieka, kas iesniegts kādā no Līguma 4.2. punktā norādītajiem Pieteikuma iesniegšanas viediem.
4.10. [bookmark: _Toc413762386][bookmark: _Toc413763048][bookmark: _Toc414019707]Ja objektīvu un pamatotu apstākļu dēļ Iznomātājs nevar veikt nekvalitatīvu instrumentu nomaiņu pret kvalitatīvajiem Līguma 4.9. punktā noteiktajā termiņā, tad Pusēm vienojoties instrumentu nomaiņas termiņš var tikt pagarināts ne ilgāk par 1 (vienu) darba dienu.
4.11. [bookmark: _Toc413762389][bookmark: _Toc413763051][bookmark: _Toc414019710]Iznomātājs garantē sniegtā Pakalpojuma atbilstību Līguma noteikumiem.
5. Apakšuzņēmējs
5.1. Iznomātājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmējus.
5.2. Iznomātājs ir tiesīgs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē veikt tikai ar Nomnieka rakstveida piekrišanu. Iznomātājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Nomniekam rakstveidā.
5.3. Ja Iznomātājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Iznomātājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Iznomātājs savā piedāvājumā ir balstījies uz nomaināmā apakšuzņēmēja iespējām.
5.4. Attiecībā uz Iznomātāja piedāvāto jauno apakšuzņēmēju, ar kuru Iznomātājs plāno aizstāt līdzšinējo apakšuzņēmēju, uz kura iespējām Iznomātājs ir balstījies, iesniedzot piedāvājumu Iepirkumā, un apakšuzņēmēju, kuram Iznomātājs plāno nodot Pakalpojuma izpildi, kura vērtība ir vismaz 10 000,00 EUR, Nomnieks veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Nomnieks no Iznomātāja ir saņēmis attiecīgumu lūgumu.
5.5. Nomnieks pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Iznomātāja visu informāciju un dokumentus, kas nepieciešami lēmuma pieņemšanai, un rakstiski par to informē Iznomātāju.
5.6. Nomnieks atsaka jauna apakšuzņēmēja, kuram plānots nodot Pakalpojuma izpildi, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Iznomātājs ir balstījies, iesniedzot piedāvājumu Konkursā, nomaiņu Publisko iepirkumu likuma 62. pantā noteiktajos gadījumos. Nomnieks pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Nomnieks lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
5.7. Iznomātājs koordinē apakšuzņēmēju darbību un uzņemas pilnu atbildību par apakšuzņēmēju sniegtā Pakalpojuma atbilstību Līgumā paredzētajiem Pakalpojuma izpildes noteikumiem, t.sk. par Pakalpojuma kvalitāti un izpildes termiņu.
5.8. Iznomātājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Iznomātāja maksātnespējas procesa gadījumā.
5.9. Nomnieks nav atbildīgs par Iznomātāja nokavētiem vai vispār neveiktiem norēķiniem ar tā piesaistīto apakšuzņēmēju.
6. Pušu tiesības un pienākumi
6.1. Nomniekam ir tiesības:
6.1.1. netraucēti lietot nomas lietošanā saņemtos instrumentus nomas perioda laikā;
6.1.2. pieņemot instrumentus nomas lietošanā, pārbaudīt to tehnisko stāvokli un prasīt nekvalitatīvu instrumentu nomaiņu.
6.2. Nomniekam ir pienākumi:
6.2.1. lietot nomas lietošanā pieņemtos instrumentus saudzīgi un atbilstoši to tehniskajā dokumentācijā noteiktajiem mērķiem, rūpīgi ievērot ražotāja un Iznomātāja prasības attiecībā uz instrumentu lietošanu;
6.2.2. veikt Nomas maksas samaksu Līgumā noteiktajā kārtībā un apmērā;
6.2.3. nekavējoties, bet ne vēlāk kā 24 (divdesmit četru) stundu laikā pēc konstatēšanas, paziņot Iznomātājam par instrumentu pazušanu, bojāšanu, daļēju vai pilnīgu iznīcināšanu vai atklātiem instrumentu defektiem;
6.2.4. pēc vajadzības zušanas instrumentu lietošanā, kā arī pēc Līguma darbības termiņa beigām vai Līguma izbeigšanās gadījumā, atdod instrumentus stāvoklī, kādā to sākotnēji saņēma Nomnieks, ņemot vērā normālo nolietojumu.
6.3. Iznomātāja tiesības:
6.3.1. saņemt Nomas maksu par Līguma noteikumiem atbilstoši sniegto Pakalpojumu Līgumā noteiktajā kārtībā un termiņa;
6.3.2. ar Nomnieku saskaņotajā laikā veikt nomas lietošanā nodoto instrumentu esamības un tehniskā stāvokļa pārbaudi;
6.3.3. saņemt no Nomnieka ar Līguma izpildi saistīto informāciju.
6.4. Iznomātāja pienākumi:
6.4.1. nodot instrumentus Nomniekam nomas lietošanā tehniskajā stāvoklī, kas ļauj netraucēti lietot instrumentus atbilstoši to tehniskajā dokumentācijā noteiktajiem mērķiem;
6.4.2. veikt nekvalitatīvu instrumentu nomaiņu pret kvalitatīvajiem Līgumā noteiktajā gadījumā;
6.4.3. nekavējoties brīdināt Nomnieku par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Nomnieks vienpersoniski izlemj jautājumu par risinājumu šajā punktā paredzētajās situācijās;
6.4.4. saņemt atpakaļ no Nomnieka instrumentus Līguma 6.2.4. apakšpunktā noteiktajos gadījumos.
6.5. Pusēm ir arī citi pienākumi un tiesības saskaņā ar Līgumu un spēkā esošajiem normatīvajiem aktiem.
7. Pušu atbildība
7.1. Puses savstarpēji ir atbildīgas viena otrai par nodarītajiem zaudējumiem, ja tie radušies vienas Puses, tās darbinieku vai citu Puses Līguma izpildē iesaistīto personu darbības vai bezdarbības rezultātā.
7.2. Puses normatīvajos aktos noteiktajā kārtībā atbild trešajām personām par nodarītajiem zaudējumiem, ja tie radušies Puses, tas darbinieku vai citu Puses Līguma izpildē iesaistīto personu darbības vai bezdarbības rezultātā.
7.3. Nomnieks ir atbildīgs par Līgumā un normatīvajos aktos noteikto Pakalpojuma kvalitātes prasību ievērošanu Līgumā un normatīvajos aktos paredzētā kārtībā.
7.4. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
7.5. Gadījumā, ja Nomnieks neievēro Līgumā noteikto Nomas maksas samaksas termiņu, Iznomātājam ir tiesības pieprasīt Nomniekam maksāt līgumsodu 0,1 % (vienas desmitās daļas no procenta) apmērā no termiņā neapmaksātās summas par katru kavējuma dienu. Nomnieks līgumsodu samaksā 10 (desmit) darba dienu laikā pēc rēķina par līgumsodu saņemšanas no Iznomātāja.
7.6. [bookmark: _Ref367774249][bookmark: _Ref336249597][bookmark: _Toc336440099]Gadījumā, ja Iznomātājs nav izpildījis Līguma 4.5., 4.9. punktā noteiktās saistības Līgumā vai Pušu saskaņotajā termiņā, Nomniekam ir tiesības pieprasīt Iznomātājam maksāt līgumsodu no Tehniskajā - Finanšu piedāvājumā noteiktās savlaicīgi neizsniegto vai nenomainīto instrumentu dienas nomas maksas apmērā par katru kavējuma dienu.
7.7. Iznomātājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Nomnieka.
7.8. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
7.9. Nomniekam ir tiesības ieskaita kārtībā samazināt maksājamo Nomas maksas summu tādā apmērā, kāds ir Līgumā noteiktajā kārtībā aprēķinātais līgumsods Iznomātājam.
7.10. Pēc līgumsoda maksātāja Puses rakstiskā lūguma, līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
7.11. Līgumsoda samaksa neatbrīvo Puses no Līguma saistību izpildes.
8. Nepārvarama vara
8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
8.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
8.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
8.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 8.3. punkta nosacījumus.
8.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstveidā brīdinot otru Pusi.
8.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.
9. Personu datu aizsardzības un konfidencialitātes noteikumi
9.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
9.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
9.3. Pusēm vienmēr jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
9.4. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
9.5. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
9.6. Puses apņemas Līguma izpildes laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes gaitā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
9.7. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
10. Līguma izpildes termiņš, grozījumi un Līguma izbeigšana
10.1. Līgums stājas spēkā ar Pušu tā parakstīšanas brīdi.
10.2. Līgums ir spēkā 24 (divdesmit četrus) mēnešus vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
10.3. [bookmark: _Ref367713447]Pusēm vienojoties 10.2. punktā noteiktais Līguma darbības termiņš var tikt pagarināts par laiku līdz 12 (divpadsmit) mēnešiem.
10.4. Jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā un tos parakstījušas abas Puses.
10.5. Līguma grozījumi ir pieļaujami:
10.5.1. ja tie nemaina Līguma vispārējo raksturu;
10.5.2. ja tie atbilst Publisko iepirkumu likuma 61. panta nosacījumiem.
10.6. Līguma 10.5. punktā noteiktajos gadījumos ir pieļaujama Līguma cenas palielināšana, ja grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
10.7. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
10.8. Nomniekam ir tiesības vienpusēji izbeigt Līgumu bez Iznomātāja piekrišanas jebkurā no šādiem gadījumiem:
10.8.1. Iznomātājs nav izpildījis savas Līguma 4.5., 4.9. punktā noteiktās saistības Līgumā vai Pušu vienošanās noteiktajā termiņā un, pēc Nomnieka atkārtotā rakstveida brīdinājuma saņemšanas, turpina tās nepildīt ilgāk par 5 (piecām) darba dienām;
10.8.2. Iznomātāja saimnieciskā darbība ir apturēta vai izbeigta;
10.8.3. uzsākta Iznomātāja likvidācija;
10.8.4. ierosināta Iznomātāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
10.8.5. Iznomātājs apzināti Nomniekam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
10.8.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
10.8.7. ja Nomniekam ir zudusi nepieciešamība pēc Pakalpojuma;
10.8.8. ir iestājušies nepārvaramas varas apstākļi.
10.9. Līguma 10.8.7. punktā noteiktajā gadījumā Nomnieks ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Iznomātājam par Līguma izbeigšanu vismaz 1 (vienu) mēnesi iepriekš. Šajā gadījumā Iznomātājs nav tiesīgs prasīt Nomniekam atlīdzināt zaudējumus, kas var rasties Iznomātājam Līguma izbeigšanas rezultātā.
10.10. Iznomātājam ir tiesības vienpusēji izbeigt Līgumu bez Nomnieka piekrišanas jebkurā no šādiem gadījumiem:
10.10.1. ja Nomnieks vismaz 2 (divas) reizes nav ievērojis Līgumā noteikto Nomas maksas samaksas termiņu, par ko Iznomātājs ir iesniedzis Nomniekam vismaz 2 (divas) pretenzijas;
10.10.2. Nomnieka saimnieciskā darbība ir apturēta vai izbeigta;
10.10.3. uzsākta Nomnieka likvidācija;
10.10.4. ierosināta Nomnieka maksātnespējas vai tiesiskās aizsardzības procesa lieta, vai uzsākts ārpustiesas tiesiskās aizsardzības process;
10.10.5. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
10.10.6. ir iestājušies nepārvaramas varas apstākļi.
10.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 11.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
10.12. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
11. Pušu saziņa un korespondence, pilnvarotās personas
11.1. Visus ar Līguma izpildi saistītos dokumentus, tajā skaitā bet ne tikai, aktus, iesniegumus, paziņojumus, pieprasījumus, uzaicinājumus, informāciju, pieteikumus, pretenzijas, aktus, vienošanās un tml., viena Puse iesniedz otrai Pusei kādā no šādiem veidiem:
11.1.1. nododot personīgi Līguma 11.2.1., 11.2.2. apakšpunktā norādītajām Pušu pilnvarotajām personām;
11.1.2. nosūtot elektroniski uz Līguma 11.2.1., 11.2.2. apakšpunktā norādīto otras Puses pilnvarotās personas e-pasta adresi;
11.1.3. nosūtot elektroniski uz otras Puses Līgumā norādīto e-pasta adresi;
11.1.4. nosūtot ar pasta sūtījumu uz otras Puses Līgumā norādīto juridisko adresi.
11.2. Puses vienojas, ka visus ar Līguma izpildi saistītos jautājumus, tajā skaitā, bet ne tikai: iesniedz pieteikumus prasījumus, veic apmaksas kontroli un Līguma izpildes uzraudzību, lemj par saistību izpildes termiņu pagarināšanu; iesniedz, saņem un saskaņo rēķinus; sagatavo, parakstā un iesniedz pretenzijas, aktus, brīdinājumus, atgādinājumus, sniedz informāciju un iesniedz paziņojumus, u.c., risinās šādas Pušu pilnvarotās personas:
11.2.1. [bookmark: _Hlk139288458]no Nomnieka puses: _______________________________________________ tālr. Nr. ________________, e-pasta adrese: ___________________________;
11.2.2. no Iznomātāja puses: ______________________________________________, tālr. Nr. ________________, e-pasta adrese: ___________________________.
11.3. Puses vienojas, ka iesniegt Pieteikumus, pieņemt instrumentus nomas lietošanā, nodot instrumentus Iznomātājam pēc lietošanas vai pēc Līguma izpildes termiņa beigām vai pēc Līguma izbeigšanas, kā arī parakstīt ar instrumentu pieņemšanu un nodošanu saistītos nodošanas – pieņemšanas aktus ir tiesīgi šādi Nomnieka pārstāvji:
11.3.1. __________________________________________, tālr. Nr. _____________, e-pasta adrese: __________________________;
11.3.2. __________________________________________, tālr. Nr. _____________, e-pasta adrese: __________________________;
11.3.3. __________________________________________, tālr. Nr. _____________, e-pasta adrese: __________________________;
11.3.4. __________________________________________, tālr. Nr. _____________, e-pasta adrese: __________________________;
11.3.5. __________________________________________, tālr. Nr. _____________, e-pasta adrese: __________________________.
11.4. Visa Pušu sarakste un korespondence, tajā skaitā informācija, dokumenti, akti, paziņojumi, norādījumi, rēķini, informācija, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
12. Korupcijas un interešu konflikta riska novēršanas kārtība
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
13. Nobeiguma noteikumi
13.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
13.2. Puses rakstiskā veidā paziņo viena otrai:
13.2.1. par izmaiņām Līgumā norādītajās Pušu pilnvarotajās personās un pārstāvjos;
13.2.2. par Puses firmas (nosaukuma) maiņu;
13.2.3. par Puses juridiskā statusa maiņu;
13.2.4. par Puses juridiskās adreses maiņu;
13.2.5. par Puses korespondences adreses maiņu;
13.2.6. par jebkura Līgumā norādītā tālruņa numura vai elektroniskā pasta adreses maiņu;
13.2.7. par Puses likvidācijas vai reorganizācijas uzsākšanu;
13.2.8. par Puses saimnieciskās darbības apturēšanu;
13.2.9. par Puses saimnieciskās darbības izbeigšanu;
13.2.10. par Puses tiesiskās aizsardzības procesa lietas ierosināšanu;
13.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
13.2.12. par Puses maksātnespējas procesa lietas ierosināšanu.
13.3. Paziņojumu par Līguma 13.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
13.4. Paziņojums iesniedzams kādā no Līgumā 11.1. punkta apakšpunktos norādītajiem informācijas un dokumentu iesniegšanas veidiem, nepieciešamības gadījumā pievienojot dokumentus, kas apstiprina attiecīgas izmaiņas.
13.5. Līguma 13.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 11.1. punktā noteiktajā kārtībā ir akceptējusi kāda no Līguma 13.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
13.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
13.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
13.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
13.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
13.10. Līgums ir sagatavots latviešu valodā, parakstīts elektroniski un satur:
13.10.1. Līguma pamattekstu;
13.10.2. Līguma 1. pielikumu „Tehniskā specifikācija”.
13.10.3. Līguma 2. pielikumu “Tehniskais - Finanšu piedāvājums”.
14. Pušu rekvizīti un paraksti:
	Nomnieks:
	Iznomātājs:

	SIA “Rīgas namu pārvaldnieks”
Reģ. Nr.: 40103362321
Juridiskā adrese: Aleksandra Čaka iela 42,
Rīgā, LV1011
e-pasta adrese:
_____________________________
Bankas rekvizīti: __________________
Kods: ________________
Konts: _______________________

_______________________
/ _____________________ /
	____ “__________________”
Reģ. Nr. ________________
Juridiskā adrese: _________________
_______________________________
e-pasta adrese:
________________________; 

Bankas rekvizīti: __________________
Kods: ___________________________
Konts: ___________________________

_______________________
/ ____________________ /



ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
9

